An tuna ranar haihuwar Shahid Muhammad Rabi'u Kaduna ………. | Harkar Musulunci
Gida Labarai An tuna ranar haihuwar Shahid Muhammad Rabi’u Kaduna ……….
An tuna ranar haihuwar Shahid Muhammad Rabi’u Kaduna ……….
Ranar 3 ga watan Rabi’ul Auwal, 1441, Shahid Muhammar Rabi’u Shu’aib ke cika shekaru 34 da haihuwa a kidayar Hijira.
An haifi Muhammad Rabiu Shuaibu a unguwar Matazu Road, a Sabon-gari, Kaduna ranar 6 ga watan Nuwambar 1986, wanda ya yi daidai da 3 ga Rabiul Auwal, din shekarar 1407H.
Bayan tasowar Shahid Muhammad Rabi’u, ya yi karatu a zaurukan Malamai kamar yadda aka saba na littafai daidai gwargwado, da kuma makarantun Islamiyya daban-daban, daga ciki akwai Fudiyyah da ke unguwar Sunusi, da Kwalejin Malam Abubakar Gumi duk a cikin garin Kaduna.
Shahid Rabi’u, wanda ya rasa mahaifinsa tun sanda yake dan shekaru shida a duniya, ya yi karatun Firamarensa a Maimuna Gwarzo Primary School, daga nan ya tafi Sardauna Memorial College, daga nan kuma ya samu admission a Kaduna State Polytechnic inda yake karanta STATISTICS a Sashen Lissafi da ke jamiar. Yana shekarar kashe na HND dinsa, Sojojin Nigeria suka kashe shi, a ranar Lahadi 13 ga Disambar 2015 daidai da 2 ga Rabiul Auwal, 1437 a yayin da suka kawo harin taaddanci gidan Shaikh Ibraheem Zakzaky a Zariya.
Shahid Muhammad Rabiu, ya yi aure ne a ranar 1 ga watan Febrairun 2015, inda Jagoran Harkar Musulunci a Nijeriya, Shaikh Ibraheem Zakzaky ya daura masa auren a gidansa da ke Gyallesu, tare da amaryarsa Asmau Mukhtar Sahabi. Watanni kasa da 10 da yin wannan auren gwamnatin Buhari ta kashe shi.
Kafin Shahadarsa, Muhammad Rabiu ya kasance mai ba da gudummarsa ga Harkar Musulunci a bangarori daban-daban, musamman ma janibin daliban Harkar, wato Academic Forum, da kuma bangaren Mu’asasatu Abul Fadl Abbas (AS).
Allah ya karbi shahadar sa kuma Allah ya tayar da shi da sayyidu Shuhada Imam Hussain[AS].
Baya labarinBa zamu manta da gwarzon Shahidin mu M Abdullahi Abbas ba……
Gaba labarinMuzaharar lumana ta kiran a saki Malam [H] ta yau Jummu’a a Abuja…
‘Yan uwa na ci gaba da fafatawar kira ga gwamnati ta...
Kungiyar Amnesty ta goyi bayan bayanan dake cikin sabon littafin kisan...
An kawo karshen taron mu’utamar na ‘yan kasuwa yau Lahadi a...